508 INNSBRUCK Place, MLS# 30763160, Homes For Sale | Yasin Dewji
This MLS®#: 30763160
Home » Ontario » Waterloo » N2V2N9
508 INNSBRUCK Place
508 INNSBRUCK Place, Waterloo, Ontario, Canada, n2v2n9
Status: Not an active listing - Listing ID: 30763160 Nike-MCM Travel Tassen Winkel Nederland, Uitverkoop Nike-MCM Travel Tassen
Air Max 90 zwart/rood,nike air max 90 roze,nike roshe run groen,de meest...
Air Max 90 blauw,nike air max classic zwart,nike air max thea groen,genieten
AIR MAX LTD 2 zwart/wit,nike air max special,nike roshe run grijs,top producten
Nike Force 1 Low zwart,exclusieve nike air max,nike air max,Nederland sale
Air Max 180 wit/rood/blauw,goedkope nike air max 1,nike air max thea,nieuwe...
Air Max 24-7 wit/zier/rood,nike air max baby,nike roshe run groen,aankoop
Air Max 24-7 zwart/grijs/rood,nike air max blauw,nike roshe run 2,nieuwe Stijl Aan die publiek van Suid-Afrika - VOTVSA
Dit is belangrik om daarop ag te slaan dat die Suid-Afrikaanse Handves van Menseregte nie net vir gays geldig is nie. Alle seksuele minderheidsgroepe is gelykwaardige regtedraers. Mense van alle seksuele oriëntasies word vry en gelyk in waardigheid en regte gebore, en het die reg om hulle regte en vryhede uit te leef. In beginsel is mense van alle seksuele oriëntasies geregtig op die gelyke beskerming van die reg, sonder diskriminasie. Voice of the Voiceless Advocacy beklemtoon daarom dat geeneen van die menseregte gereken kan word as net spesifiek vir, of uniek aan, een groep mense, terwyl ander uitgesluit/misken word nie. Daar moet konsekwent omgegaan word met die menswaardigheid, regte en vryhede van alle seksuele minderheidsgroepe – wat tans nie die geval is nie.
Voorts wil ons ŉ belangrike dilemma uitlig: die huidige toedrag van sake bring die publiek – en veral die kerk – voor ŉ groot vraagstuk te staan. Daar sal herbesin moet word oor die gemoedelike aanvaarding van bv. ‘n onberouvolle en dus onbekeerde homoseksuele persoon, en die afwys van ŉ onberouvolle en dus onbekeerde homoseksuele pedofiel. Op watter redelike gronde kan daar teen laasgenoemde gediskrimineer word op grond van sy seksuele oriëntasie, deur nie aan hom/haar, in sy diversiteit as ŉ randfiguur, dieselfde regte en vryhede toe te staan, waarvoor die gay-regte aktiviste hulle beywer nie? Die implikasie is dat dieselfde liefde is liefde beginsel bv. vir ŉ homoseksuele pedofiel sal moet geld. Dieselfde waarde van moet nie oordeel nie sal moet toegepas word. Dieselfde interpretasie van die liefdesgebod sal moet gemaak word, en dieselfde Bybel- interpretasie sal moet toegepas word om alle seksuele oriëntasies te ‘ontsondig’. Ons skep ŉ baie netelige situasie. Dit bring onwillekeurig die begrip Gay Christen in fokus, aangesien ŉ ‘gay pedofiel’ dan net so ŉ Christen kan wees soos ŉ ‘gay teleiofiel’ (ŉ persoon wat aangetrokke is tot ŉ volwassene). Indien dit waar is, moet die gay pedofiel ook as ŉ lidmaat in die kerk opgeneem kan word, die sakramente kan geniet, ampte kan beklee en as predikant kan studeer en gelegitimeer word. Dis inderdaad ŉ selfgemaakte krisis vir beide die kerk en die samelewing in die breë. Deur die een goed te keer word jy by implikasie gedwing om die ander ook goed te keer.
Dis hoekom ŉ belangrike seksuele minderheidsgroep soos ex-gays se stemme in berekening gebring moet word in die gay-debat. Uit ervaring kan ons dit duidelik stel dat ‘vrywording’ die klem op die regte plek plaas, naamlik die Bybelse onderskeid tussen seksuele reinheid en onreinheid. Dís wat ons aanbeveel en dit sal beslis help om ŉ oplossing te vind vir die huidige dilemma, soos hierbo uitgelig.
Soos dit die geval is met enige ander seksuele oriëntasie, is om te identifiseer as ŉ Ex-gay ŉ daad van so ŉ persoon se vryheid van keuse, vryheid van uitdrukking en sy vryheid van assosiasie. Dit gaan oor die persoon se vryheid om sy geloof en oortuigings te kies, en meer so die vryheid om te kan verander, wat integraal is aan ŉ konstitusionele demokrasie wat diversiteit, vryheid en self-beskikking onderskryf.
Wetenskaplike bevindings dui daarop dat seksuele oriëntasie nie onveranderbaar en vooraf-bepaal is nie, soos die algemene polities-korrekte opvatting dit wil hê nie. Die persoonlike getuienisse van ex-gays bevestig hierdie bevindings (sien as voorbeeld my verhaal wat direk na die brief op bl. 3 volg). Ons blote bestaan weerspreek die aanspraak dat oriëntasie onveranderbaar is. Daarom word ons in die huidige milieu gemarginaliseer en dikwels met onverdraagsaamheid, haat en minagting behandel. Pogings word aangewend om te verhinder dat ex-gays homoseksualiteit as sonde uitlig, en iets is waarvan ŉ persoon hom/haarself moet bekeer. So word daar inbreuk gemaak op ons godsdiensvryheid en vryheid van spraak. Voice of the Voiceless neem ŉ standpunt ten sterkste hierteen in. Ons is dié wat uit ondervinding praat, en daarom moet ons gehoor word – ten bate van die publiek.
Dis bejammerenswaardig en ironies dat die stand van sake juis aangevuur word deur dieselfde gay-regte groepe en individue wat self aanvaarding en respek eis vir hulle selfdegeslag-leefstyl en -huwelike. Die wat onderdruk was, het nou die onderdrukkers geword – selfs van dié wat soos hulle was. Verdraagsaamheid, respek en waardigheid is veronderstel om ŉ tweerigting straat te wees. Die vra vir verdraagsaamheid deur een groep kan nooit die onverdraagsaamheid van ŉ ander groep regverdig nie. ŉ Aanhaling van Nelson Mandela is hier gepas:
Voice of the Voiceless is hier om te bly. Ons sien duidelik die gevaar in vir die publiek, wat die kerk insluit, as daar nie op ons waarskuwings en besorgdhede ag geslaan word nie. Sosiale strukture sal uitmekaar val as ons toelaat dat politieke-korrektheid die absolute standaard word. As ex-gays deel ons dieselfde stories – stories wat hoop bring vir die land! Ek vertrou dat hierdie skrywe nugtere denke met ŉ oop gemoed onder ons almal sal bevorder.